《贤良马叔度和周内翰送予粹越诗见贻次韵奉酬》
宋代·喻良能

一鸣一息几千秋，风翼端宜汗漫游。
笔底珠玑谁得似，胸中云梦复何求。
谈馀正始人加胜，诗比黄初语更遒。
西笑定应参儤直，东游聊复伴遨头。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。